
GRAĐEVINSKA TEHNIČKA ŠKOLA
PODHUMSKIH ŽRTAVA 4
51 000 RIJEKA





OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 
OD 01.01. DO 30.06.2026. GODINE


OPĆI DIO

Građevinska tehnička škola Rijeka je u prvom polugodištu 2026. godine ostvarila 875.614,80 eura prihoda i 869.769,39 eura rashoda, odnosno prihodi nad rashodima su veći za 5.845,41 euro. Obzirom da Škola ima prenesen metodološki manjak od 132.201,32 eura i preneseni višak sredstava od 8.335,04 eura iz prethodne godine izvještajno razdoblje završeno je s manjkom od 118.020,87 eura. U odnosu na 2025. godinu ostvareni prihodi u 2026. godini veći su za 9,5% i iznose 52,5% ukupno planiranih prihoda za 2026. godinu, dok su rashodi za 6,9% manji u odnosu na 2025. godinu i iznose 52% od ukupno planiranih rashoda u 2026. godini.

Najveći udio ostvarenih prihoda i rashoda odnosi se na Ministarstvo znanosti i obrazovanja s izvora financiranja 5.50 – Pomoći iz državnog proračuna, kojima se financiraju rashodi za plaće i ostala materijalna prava zaposlenika i to 824.488,43 eura, što je 52,8% planiranih prihoda s izvora Pomoći i 818.358,60 eura rashoda, što je 52,4% ukupno planiranih rashoda u 2026. godini na istom izvoru.
Zbog primjene novog Pravilnika o proračunskom računovodstvu i Računskom planu (NN 158/23 i 154/24) došlo je do promjena načina knjiženja troškova plaće i ostalih materijalnih prava zaposlenika koji se financiranju iz državnog proračuna pa se tako troškovi plaće od siječnja 2025. knjiže i prikazuju u mjesecu na koji se odnose, bez korištenja konta 193, što znači da u prvom polugodištu 2026. godine imamo prikazan jedan mjesec manje nego u istom razdoblju 2025. godine ( plaća za 01/2026. do 06/2026., a u 2025. od 12/2024. do 06/2025.) čime su znatno manji rashodi za zaposlene (konto 31) i izvor financiranja Pomoći u odnosu na prethodnu godinu.
Prihodi osnivača PGŽ kojima se financira osnovna djelatnost Škole kroz decentralizirana sredstva (izvor 44) i programe iznad zakonskog standarda (izvor 111) ostvareni su 49,7% od plana, dok su rashodi ostvareni 53,32% iznosa plana. Rashodi su više ostvareni nad prihodima za rashode poslovanja čije je dospijeće plaćanja u srpnju i još nisu plaćeni, pa će i njihov prihod biti knjižen i prikazan u srpnju umanjeno za prihod za pokriće metodološkog manjka od 594,00 eura iz 2025. godine. Prihodi i rashodi od donacija ostvareni su preko 300% više u odnosu na planirano u financijskom planu za 2026. godinu, jer je Škola primila kapitalnu donaciju klima uređaja u iznosu 1.500,00 eura.
Zbog gašenja vlastitog žiroračuna i prelaska poslovanja na jedinstveni račun proračuna Škola je od kamata ostvarila 91% manje od ukupno planiranog. 

Prema funkcijskoj klasifikaciji Škola je u prvoj polovini 2026. godine ostvarila 868.594,39 eura rashoda za Više srednjoškolsko obrazovanje i 1.175,00 eura za Usluge obrazovanja koje nisu drugdje svrstane. To je više nego u istom razdoblju 2025. godine i 52 i 77,8 postotnih poena u odnosu na ukupno planirano u 2026. godini. 

[bookmark: _GoBack]Iako je prethodne godine ostvaren višak od 8.335,04 eura prenesena sredstva nisu bila točno poznata prilikom planirana u sklopu trogodišnjeg plana za razdoblje 2026.-2028. godine, a u tekućoj godini još uvijek nisu usvojene izmjene i dopune financijskog plana, pa će navedeni preneseni višak biti prikazan u financijskom planu sa prvim izmjenama i dopunama financijskog plana.
Građevinska tehnička škola nema dospjele obveze, ni dospjela nenaplaćena potraživanja, nema primitaka od financijske imovine i zaduživanja kao ni izdataka za financijsku imovinu niti otplate zajmova.

Rijeka, srpanj 2026.



Ravnatelj:
______________________
Boris Petrović, prof.

